הסנטר הטוניסאי סלאח מג'רי קרוב לסיכום בדאלאס, דלאמבר חתם - וואלה! ספורט
הסנטר הטוניסאי סלאח מג'רי קרוב לסיכום בדאלאס, דלאמבר חתם
מג'רי (29, 217), ששיחק בריאל מדריד, עשוי לחזק את המאבס מתחת לסלים אחרי ההברזה של דיאנדרה ג'ורדן, גם דלאמבר הוותיק מצטרף לנוביצקי. גלן רובינסון ה-3 באינדיאנה
סלאח מג'רי
מערכת וואלה! ספורט יום ראשון, 26 ביולי 2015, 00:17
הצעד הבא בקריירה. מג'רי (צילום: אימגבנק, Gettyimages)
שחקן נבחרת תוניסיה סלאח מג'רי (צילום: Christian Petersen, GettyImages)
הסנטר סמואל דלאמבר (34, 211) סיכם לעונה אחת בדאלאס, ויקבל חוזה מינימום לשחקן ותיק. אחרי שדיאנדרה ג'ורדן הבריז למאבס, דלאמבר בן ה-34 ישחק מתחת לסלים כמחליף של זאזה פאצ'וליה, שהגיע ממילווקי תמורת בחירה בסיבוב השני בדראפט. דלאמבר כבר שיחק תחת המאמן ריק קרלייל בקבוצה לפני שנתיים, והעמיד ממוצעים של 6.6 נקודות ו-6.8 ריבאונדים.
כמו כן, דאלאס קרובה לסיכום עם סלאח מג'רי, הסנטר הטוניסאי (29, 217) ששיחק בעונה שעברה בריאל מדריד. יש לציין כי המאבס מעוניינים גם בג'אבל מגי, כך על פי הדיווחים. עוד בדאלאס, הקבוצה סיכמה עם ברנדון אשלי (21, 206), הפורוורד של אריזונה שלא נבחר בדראפט אבל הרשים בליגת הקיץ במדי אטלנטה וקלע 10.9 נקודות וקלט 5.3 ריבאונדים. בקבוצה מנסים לגבש קו קדמי שיעזור לדירק נוביצקי המתבגר.
* גלן רובינסון ה-3 (21, 198) חתם כשחקן חופשי לשלוש שנים באינדיאנה. אשתקד בעונתו הראשונה בליגה הוא שיחק 35 משחקים במדי פילדפיה וסקרמנטו.
פתאום, ככה סתם, סנטר: סיפורו של מג'רי